Starmoen naturreservat

Starmoen naturreservat ligger langs vestsiden av Starmovegen (fylkesvei 2146) sør for Starmoen motorbane i Elverum kommune. Reservatet omfatter et felt med vindblåste sanddyner (flygesand). Furuskogen er i ferd med å ta seg opp igjen etter den store skogbrannen her i juni 1976. Vegetasjonen er likevel sparsom, og dekkes stedvis av vindblåst sand. Sanddynene er dannet ut fra godt sorterte breelvavsetninger fra slutten av siste istid. Alle inngrep som innvirker på naturmiljøet er forbudt, herunder drenering, uttak eller utfylling av masse, oppføring av bygninger, framføring av luft- eller jordledninger samt kloakkledninger med mer. Motorisert ferdsel er forbudt. Referanser